stanford-oval/wikipedia huggingface dataset:
Yellowstonen eläimistö
Aiheesta muualla

Yellowstone Wildlife (Arkistoitu – Internet Archive)
Animals of Yellowstone (Arkistoitu – Internet Archive)
Harmaakarhuja.
Vapiteja Yellowstonessa.
Susi radiokaulapannan kanssa Yellowstonessa.
Paksusarvilammas.
Yellowstonen punakurkkulohi.
Vaarantunut valkopäämerikotka pesii yhä Yellowstonessa.
Kuuman lähteen ympärillä kasvaa kirkkaanoransseja leviä ja bakteereja.
Metsänkävijät

Metsänkävijät ovat partiolippukuntia, joiden nimet päättyvät ko. sanaan kuten Helsingin Metsänkävijät, tai eri Metsänkävijälippukunnissa toimivia tai aiemmin toimineita partiolaisia. Metsänkävijälippukuntia on tällä hetkellä 21 kappaletta eri puolilla Suomea. Ensimmäisen Metsänkävijät-nimisen lippukunnan perusti Ilmari "Iso-Hukka" Vainio Helsinkiin vuonna 1917. Tulevina vuosina Vainio perusti Metsänkävijälippukuntia muillekin paikkakunnille, ja vuonna 1919 näiden yhteistyöelimeksi perustettiin Suomen Metsänkävijät. Eri Metsänkävijälippukunnilla on yhteisiä perinteitä, tapoja ja tunnuksia, esimerkiksi yhdenmukainen sinivalkoinen partiohuivi.
Rekisteröity yhdistys Suomen Metsänkävijät ry perustettiin Helsingin Kalliossa pyhäinmiestenpäivänä 5.11.2016. Vuonna 2020 yhdistyksen jäsenistöön kuului 17 Metsänkävijälippukuntaa.
Vuonna 2023 toiminnassa olivat seuraavat Metsänkävijälippukunnat: Helsinki (perustettu 1917), Viipuri (1917, toimii nykyään Helsingissä), Hämeenlinna (1917), Oulu (1917), Turku (1925), Joensuu (1928), Jyväskylä (1933), Kuusankoski (1933), Viiala (1938), Vantaa (1957), Rajamäki (1959), Tapiola (1964), Tammisalo (1969), Kirkkonummi (1976), Muhos (1977), Järvenpää (1987), Tammela (1991), Espoo (1993), Röykkä (2014), Westend (2020) ja Tampere (2022).
Ei enää toimintaa: Veitsiluoto (1978), Vaala (1985), Punkalaidun (1985), Miehikkälä (2003), Porvoo (2004-2022).
Aiheesta muualla

Suomen Metsänkävijöiden sivut
Suomen Metsänkävijät PartioWikissä
Russian Helicopters

| Russian Helicopters Вертолёты России |
| --- | --- |

Yritysmuoto:  osakeyhtiö (OAO)
Toimitusjohtaja:  Aleksander Mikhejev (pääjohtaja)
Kotipaikka:  Moskova, Venäjä
Tuotteet:  Helikopterit
Liikevaihto:   6 123 milj. USD (2012)
Liikevoitto:   (2012) (EBITDA)
Henkilöstö:  noin 40 000
Emoyhtiö:  Venäjän valtionkorporaatio Rostehin omistama Oboronprom
Kotisivu:  www.russianhelicopters.aero/en/
Infobox OKNimi-testi OK: 
Russian Helicopters (ven. Вертолёты России, Vertoljoty Rossii) on vuonna 2007 perustettu, Moskovassa kotipaikkaansa pitävä venäläisten helikopterivalmistajien holdingyhtiö. Russian Helicopters suunnittelee ja valmistaa helikoptereita sekä sotilas- että siviilikäyttöön. Se on osakeyhtiömuotoinen (OAO) Oboronpromin tytäryhtiö, joka puolestaan on Venäjän federaation valtionkorporaatio Rostehin osa.
Holdingyhtiö Russian Helicopters ilmoitti siihen kuuluvilla valmistajilla olevan noin 85 prosenttia Venäjän helikopterimarkkinoista ja noin 14 prosentin osuus maailmanlaajuisesti. Sotilaskoptereissa yhtiön maailmanlaajuinen markkinaosuus on tätä suurempi, yhtiön oman ilmoituksen mukaan se on valmistanut vuoteen 2014 mennessä 24 % maailman sotilaskoptereista. Noin 9 000 yhtiön valmistamaa helikopteria oli käytössä yhteensä 100 eri maassa.
Maailman 10. suurin aseidenviejä, tunnuslukuja

Vuonna 2012 yritys oli liikevaihdoltaan maailman 24. suurin asealan yritys ja Venäjän toiseksi suurin. Venäjän suurin asealan yritys oli tällöin ohjusvalmistaja Almaz-Antei. Tukholman kansainvälisen rauhantutkimusinstituutti SIPRI:n vuoden 2012 listalla Russian Helicopters (Vertoljoty Rossii) oli maailman 25. suurin asealan yritys, edellään venäläisyrityksistä Almaz-Anteyn ohella  lentokoneteollisuuskonserni OAK (United Aircraft Corporation). Russian Helicoptersin vuoden 2012 liikevaihto oli 4,0365 miljardia USD. Sotilassektorin osuus tuotannosta oli tuona vuonna 86,4 % eli 3,4891 mrd USD. Tämän sektorin tuotanto kasvoi 31,9 prosenttia edellisvuoteen verrattuna. Sittemmin yhtiö kertoi kasvattaneensa liikevaihtoaan vuonna 2013 edelleen ja nousseensa maailman 10. suurimmaksi aseidenviejäyritykseksi.
Russian Helicopters ilmoitti toimittaneensa asiakkailleen vuonna 2013 yhteensä 275 kopteria. Vuoden 2013 liikevaihto nousi noin 10 % edellisvuodesta 138,3 miljardiin Venäjän ruplaan. Liikevoitto (EBITDA) kasvoi 27 % yhteensä 26,3 miljardiin ruplaan. Tilikauden voitto kasvoi 1,3 % (9,5 mrd RUB:aan). Tilauskannan kerrottiin olleen vuoden 2014 alussa yhteensä 808 kopteria ja 401,2 miljardia ruplaa. Tämä tarkoitti esimerkiksi, että vuoden 2014 tuotantokapasiteetti oli myyty loppuun.
Yhtiön pääjohtajana toimii Aleksander Mikhejev. Hänen astuessa tehtäväänsä uutisoitiin, että yhtiö tavoittelee vuoteen 2020 mennessä 470 kopterin vuosituotantoa ja 240 miljardin ruplan liikevaihtoa.
Helikopterit

Russian Helicopters valmistaa seuraavia helikoptereita.
Kamov Ka-27
Kamov Ka-31
Kamov Ka-226
Kamov Ka-52
Kamov Ka-62
Mil Mi-8
Mil Mi-24
Mil Mi-26
Mil Mi-28
Mil Mi-38
Mil Mi-54
Mil Mi-171
Mil Mi-34
Kazan Ansat
Kamov Ka-52.
Kamov Ka-60.
Mil Mi-28.
Mil Mi-35M.
Kazan Ansat.
Aiheesta muualla

Annual reports (englanniksi) (russianhelicopters.aero)
Financial reports (englanniksi) (russianhelicopters.aero)
Airbase near St.-Petersburg will be re-armed with new combat helicopters 5.5.2014. Russian Helicopters, russianhelicopters.aero. Viitattu 9.8.2014. (englanniksi)
Taikaneliö

Tavallinen 3 × 3 -taikaneliö, jonka taikavakio on 15.
Taikaneliö on neliönmuotoisiin ruutuihin jaettu neliö, jonka jokaiseen ruutuun perättäiset kokonaisluvut 1:stä alkaen on merkitty niin, että joka vaakasuorassa tai pystysuorassa rivissä tai lävistäjillä olevien lukujen summa on aina sama. Neliössä pitää olla vähintään yhdeksän ruutua. Jo intialaiset käyttivät sitä metallilevyihin kaiverrettuna taikakaluna. Bysanttilainen matemaatikko Manuel Moschopulos esitti ensimmäisen yleisen menetelmän taikaneliöiden keksimiseksi. Taikaneliön ongelmaa on sittemmin tutkinut muun muassa saksalainen matemaatikko Leonhard Euler. Taikaneliön teoria yleistettiin 1800-luvulla ja saatettiin lukuteorian ja kombinaatio-opin kanssa läheiseen yhteyteen. Teoria käsittää myös monikulmioita (Hermann Schubert) ja kuutioita.
Taikaneliö on yleensä eriävistä kokonaisluvuista järjestetty neliö, jonka jokaisen rivin, sarakkeen ja lävistäjän summa on sama. Tavallisessa n:n levyisessä ja pituisessa taikaneliössä on luvut 1–n². Taikaneliöksi kutsutaan myös joskus sananeliötä.
Summaa kutsutaan taikavakioksi. Tavallisen taikaneliön taikavakio riippuu n:stä:
Tavallisille taikaneliöille (n = 3,4,...) taikavakio saa arvot
15,34,65,111,175,260,\dots  (lukujono A006003 OEIS:ssa).
Taikaneliöiden historiaa > Luoshu-kaavio (3×3 taikaneliö)

Kiinalaiset kirjoitukset ajalta 650 eaa. kertovat tarinaa Luoshusta eli "Luojoen kääröistä". Muinaisessa Kiinassa oli valtava tulva. Ihmiset yrittivät tarjota uhria tulvivan Luojoen jumalalle lepyttääkseen hänen vihansa. Silloin vedestä nousi kilpikonna, jonka kilvessä oli kuvio. Kuviossa oli pisteillä merkittyjä lukuja, jotka oli lajiteltu 3×3-ruudukkoon, ja jokaisen rivin, sarakkeen ja lävistäjän lukujen summa oli sama: 15. Luku on sama kuin kiinalaisen aurinkokalenterin 24 auringonjaksossa on päiviä. Tätä muotoa käytettiin tietyssä mielessä joen hallitsemiseen.
Neliöiden neliö ja korkeammat potenssit

Taikaneliötä joka koostuu luvuista jotka on korotettu toiseen potensiin (eli luvun neliö) kutsutaan neliöiden neliöksi. Yhtäkään täydellistä tällaista 3x3 neliötä ei tunneta, ja tällaisen taikaneliön löytäminen tai mahdottomuuden todistaminen on yksi matemaattisista ratkaisemattomista ongelmista. Useita esimerkkeä kuitenkin tunnetaan joissa kaikki paitsi yksi summista on eri kuin muut ja/tai jokin luku toistuu useamman kerran. Yksi tällainen on meemiksi muodostunut Parkerin neliö. Neliöiden neliöitä on löydetty 4x4 (joista yksi esimerkiksi Eulerin neliö (1770)) 5x5, 6x6 ja 7x7 ko'oille.
| 0 | 1 | 2 |
| --- | --- | --- |
| 29² | 1² | 47² |
| 41² | 37² | 1² |
| 23² | 41² | 29² |
Aiheesta muualla

Kuvia tai muita tiedostoja aiheesta Taikaneliö Wikimedia Commonsissa
Pullo hunajaa

| Pullo hunajaa Miljoonasade |
| --- | --- | --- |

Kokoelmalevyn tiedot
 Julkaistu: 30. syyskuuta 1992
 Tuottaja(t): Janne Louhivuori
 Tyylilaji: poprock
 Kesto: 01.12.08
Miljoonasateen muut julkaisut
| Lelukaupan häät 1992 | Pullo hunajaa 1992 | Hevonen ja Madonna 1993 |
Pullo hunajaa on Miljoonasade-yhtyeen ensimmäinen kokoelma-albumi. Se julkaistiin 30. syyskuuta 1992. Albumi on ylittänyt kultalevyn rajan.
Iltalehden Tommi Parkkonen kirjoitti uutuuskokoelmasta, ettei ole koskaan pitänyt Miljoonasateen läpimurtokappaleesta ”Lapsuuden sankarille”, mutta muusta tuotannosta kyllä. Kokoelman aloittava yhtyeen nimikkokappale ”Miljoonasade” on hänen mielestään ”ehkä hienoin viisiminuuttinen, mitä Suomessa on koskaan tehty”.
Kappaleet

Kaikki kappaleet sanoittanut Heikki Salo ja sovittanut Miljoonasade, ellei toisin mainittu.
Miljoonasade – 5.03  (säv. Matti Nurro & Heikki Salo)
Lapsuuden sankarille – 4.24  (säv. Salo)
Köyhät – 3.05  (säv. Nurro)
Ostarin helmi – 3.49  (säv. Nurro & Salo)
Radio Luxembourg – 3.15  (säv. Salo)
Silmitön talvi – 5.23  (säv. Nurro)
Voipallo – 2.53  (säv. Salo, sov. Janne Louhivuori & Miljoonasade)
Marraskuu – 3.51  (säv. Nurro & Salo, sov. Louhivuori & Miljoonasade)
Rokkibändi Wounded Knee – 3.28  (alkup. Jockey Full of Bourbon, säv. Tom Waits)
Olkinainen – 4.37  (säv. Nurro, sov. Louhivuori & Miljoonasade)
Runoilija – 2.37  (säv. Salo, sov. Louhivuori & Miljoonasade)
Gaia – 4.52  (säv. Nurro & Salo, sov. Miljoonasade & Janne Louhivuori)
Tomujoki – 4.15  (säv. Ari Laaksonen, sov. Louhivuori & Miljoonasade)
Mayday Mayday – 3.34  (säv. Nurro)
Lelukaupan häät – 4.43  (säv. Jarmo Hovi)
Meitä jyrätään – 3.55  (säv. Salo, sov. Louhivuori & Miljoonasade)
506 ikkunaa – 4.05  (säv. Olli Heikkinen)
Tummaa valoa – 5.12  (säv. Salo)
Tuotanto

Janne Louhivuori – tuottaja
Juha Laakso – äänittäjä, miksaaja (kappaleet 1–5, 7–11, 14 ja 18, Takomo Studiot; kappaleet 6, 12 ja 13, Finnvox Studiot
Dan Tigerstedt – äänittäjä, miksaaja (kappaleet 15–17, Finnvox)
Pauli Saastamoinen – masteroija
Michael Aston – kuvat
Eero Heikkinen – layout
Aiheesta muualla

Pullo hunajaa Discogsissa (englanniksi)
Onni Laitinen

Onni Teodor Laitinen (13. huhtikuuta 1886 Enontekiö – 11. helmikuuta 1935 Mehiläisen sairaala, Helsinki) oli suomalainen lääkäri ja heimoaktivisti, joka tunnetaan vuonna 1918 tehdyn Petsamon retken toisena johtajana.
Elämä ja ura

Laitisen vanhemmat olivat kirkkoherra Adam Laitinen ja Alma Maria Relander (1858–1939). Hän kirjoitti ylioppilaaksi Oulun lyseosta 1906 ja suoritti lääketieteen lisensiaatin tutkinnon Helsingin yliopistossa 1914. Laitinen toimi vt. alilääkärinä Takaharjun parantolassa sekä vt. kunnanlääkärinä Punkalaitumella, Rovaniemellä, Kemijärvellä, Ruovedellä ja Paavolassa, kunnes aloitti Sodankylän aluelääkärinä vuonna 1915.
Sisällissodan aikana Laitinen toimi valkoisten Satakunnan rintaman kenttäsairaalan ylilääkärinä Kankaanpäässä ja myöhemmin Siurossa Tampereen taistelun päättymiseen saakka. Tampereella Laitinen tutustui paikallisiin liikemiehiin, jotka hän sai rahoittamaan suunnittelemaansa retkikuntaa Petsamon liittämiseksi Suomeen. Laitisen innoittajana toimi Suur-Suomi-aate, kun taas liikemiehiä kiinnostivat alueen luonnonrikkaudet. Tohtori Thorsten Renvall oli samaan aikaan kokoamassa omaa retkikuntaansa, johon Laitisen 11-miehinen ”Lapin rakuunat” senaatin määräyksestä liitettiin. Renvallin vastustelusta huolimatta Laitinen nimitettiin hänen rinnalleen retkikunnan toiseksi johtajaksi. Noin 100 miehen vahvuinen hiihto-osasto porokuormastoineen lähti 1. toukokuuta 1918 liikkeelle Salmijärveltä kohti Petsamoa. Osaston saavuttua Petsamoon Laitisesta tehtiin sotilaallinen johtaja hänen uhattuaan muutoin jättää retkikunnan, jolloin se olisi jäänyt ilman lääkäriä. 12. toukokuuta Laitinen johti brittejä vastaan käytyä taistelua, joka päättyi tappioon ja retkikunnan vetäytymiseen takaisin Suomeen. Renvall syytti Laitista pelkuruudesta ja vieritti raportissaan syyn hankkeen epäonnistumisesta hänen niskoilleen.
Laitinen jatkoi Sodankylän aluelääkärinä vuoteen 1921, jolloin hänet erotettiin virastaan kieltolain vastustamisen takia. Tämän jälkeen Laitinen toimi yksityislääkärinä Rovaniemellä kuolemaansa saakka. Helmikuussa 1935 hän sai sydänkohtauksen ja hänet kuljetettiin lentokoneella hoitoon Helsinkiin, missä hän kuoli Mehiläisen sairaalassa. Laitista Helsinkiin kuljettanut merivartiolaitoksen lentokone LK 3 teki vaikeissa sääolosuhteissa pakkolaskun illalla 8. helmikuuta 1935 eräälle pellolle noin kolme kilometriä Forssasta pohjoiseen. Laitinen tuotiin loppumatka Mehiläisen sairaalaan Helsinkiin autolla ja hän oli sairaalaan tuotaessa verraten heikossa kunnossa saatuaan lentomatkan aikana astmakohtauksia.
Siltaveljet

Siltaveljet (lat. fratres pontifices) oli Etelä-Ranskassa uskonnollinen veljeskunta, joka harrasti siltojen, lauttojen, vierasmajojen rakentamista. Veljeskunnan säännöt vahvistettiin 1189. Se hajotettiin 1460.
Ahmad Tejan Kabbah

| Ahmad Tejan Kabbah |
| --- | --- |

Sierra Leonen 3. presidentti
 10. maaliskuuta 1998 – 17. syyskuuta 2007  
Edeltäjä:  Johnny Paul Koroma (sotilasjuntta)
Seuraaja:  Ernest Bai Koroma
Sierra Leonen 3. presidentti
 29. maaliskuuta 1996 – 25. toukokuuta 1997  
Edeltäjä:  Julius Maada Bio (sotilasjuntta)
Seuraaja:  Johnny Paul Koroma (sotilasjuntta)
Henkilötiedot
Koko nimi:  Alhaji Ahmad Tejan Kabbah
Syntynyt: 16. helmikuuta 1932 Pendembu, Brittiläinen Sierra Leone (nykyinen Pendembu, Sierra Leone)
Kuollut: 13. maaliskuuta 2014 (82 vuotta) Freetown, Sierra Leone
Kansalaisuus:  sierraleonelainen
Ammatti:  ekonomisti, juristi
Puoliso:  Patricia Kabbah Isata Jabbie Kabbah (2008–2014)
Lapset:  Mariama Kabbah Ahmad Tejan Kabbah Jr Abubacar Kabbah Isata Kabbah Michael Kabbah
Tiedot
Puolue:  Sierra Leonen kansanpuolue (SLPP)
Tutkinnot:  Aberystwyth University (Aberystwyth, Wales)   Cardiff College of Food Technology and Commerce (Cardiff, Wales)
Uskonto:  islam
Etnisyys:  Sierra Leonen mandinka
Alhaji Ahmad Tejan Kabbah (16. helmikuuta 1932 Pendembu, Brittiläinen Sierra Leone – 13. maaliskuuta 2014 Freetown, Sierra Leone) oli sierraleonelainen poliitikko. Hänet valittiin ensimmäisen kerran maansa presidentiksi keväällä 1996 vaalien voittajana.
Toukokuussa 1997 maassa tapahtui kuitenkin sotilaiden johtama vallankaappaus ja Kabbah joutui pakenemaan maasta. Maan väliaikaiseksi johtajaksi nousi sotilasjohtaja Johnny Paul Koroma. Sekasortoista tilannetta valvomaan valittu yhteisafrikkalainen sotilasjoukko palautti pian Kabbahin takaisin valtaan.
Vuoden 2002 alussa Kabbah neuvotteli Revolutionary United Frontin sissijohtajan Foday Sankohin kanssa lopulta maan sisällissodan virallisesti päättäneen rauhansopimuksen. Kabbahin valta vahvistettiin presidentinvaaleilla 2002. Kabbah oli presidenttinä vuoteen 2007.
Aiheesta muualla

Kuvia tai muita tiedostoja aiheesta Ahmad Tejan Kabbah Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Yhdysvallat  Alankomaat 
Muut:  IdRef
Malesian Grand Prix 2012

|  Malesian Grand Prix 2012  |
| --- | --- |
 2. osakilpailu 20 osakilpailusta kaudella 2012. 

Päivämäärä:  25. maaliskuuta 2012
Sijainti:  Sepang International Circuit, Sepang, Malesia
Ratatyyppi:  Moottorirata
Radan pituus:  5,543 km
Kilpailun pituus:  56 kierrosta, 310,408 km
Sää:   Sateinen, hyvin pilvinen
Paalupaikka
Kuljettaja:   Lewis Hamilton   (McLaren-Mercedes)
Paaluaika:  1.36,219
Palkintokoroke
Voittaja:   Fernando Alonso   (Ferrari)
Toinen:   Sergio Pérez   (Sauber-Ferrari)
Kolmas:   Lewis Hamilton   (McLaren-Mercedes)
Nopein kierros
Kuljettaja:   Kimi Räikkönen   (Lotus-Renault)
Kierrosaika:  1.40,722 (kierroksella 53)
Malesian Grand Prix 2012 (virallisesti 2012 Formula 1 Petronas Malaysia Grand Prix) oli Formula 1 -kauden 2012 toinen osakilpailu, joka ajettiin 25. maaliskuuta 2012 Sepangin moottoriradalla Malesiassa. Kilpailulla oli pituutta 310 kilometriä.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 23. maaliskuuta | 10:00–11:30 | 04:00–05:30 | 1. vapaat harjoitukset |  Puolipilvinen | 29–31 °C | 34–43 °C | 56–60 % |
| 23. maaliskuuta | 14:00–15:30 | 08:00–09:30 | 2. vapaat harjoitukset |  Puolipilvinen | 30–31 °C | 45–46 °C | 57–63 % |
| 24. maaliskuuta | 13:00–14:00 | 07:00–08:00 | 3. vapaat harjoitukset |  Puolipilvinen | 27–29 °C | 30–38 °C | 69–78 % |
| 24. maaliskuuta | 16:00–17:00 | 10:00–11:00 | Aika-ajot |  Puolipilvinen | 31–32 °C | 31–46 °C | 51–63 % |
| 25. maaliskuuta | 16:00–18:00 | 11:00–13:00 | Kilpailu |  Sateinen | 26 °C | 24–28 °C | 84 % |
Lähde:
Vapaat harjoitukset

Williamsin kolmoskuljettaja Valtteri Bottas ajoi perjantain ensimmäisissä vapaissa harjoituksissa Bruno Sennan tilalla.
Tulokset > Aika-ajot

| Sija | Nro | Kuljettaja | Talli | 1>  osio | 2>  osio | 3>  osio | Lähtöruutu |
| --- | --- | --- | --- | --- | --- | --- | --- |
| 1 | 4 |  Lewis Hamilton |  McLaren-Mercedes | 1.37,813 | 1.37,106 | 1.36,219 | 1 |
| 2 | 3 |  Jenson Button |  McLaren-Mercedes | 1.37,575 | 1.36,928 | 1.36,368 | 2 |
| 3 | 7 |  Michael Schumacher |  Mercedes | 1.37,517 | 1.37,017 | 1.36,391 | 3 |
| 4 | 2 |  Mark Webber |  Red Bull-Renault | 1.37,172 | 1.37,375 | 1.36,461 | 4 |
| 5 | 9 |  Kimi Räikkönen |  Lotus-Renault | 1.37,961 | 1.36,715 | 1.36,461 | 10 |
| 6 | 1 |  Sebastian Vettel |  Red Bull-Renault | 1.38,102 | 1.37,419 | 1.36,634 | 5 |
| 7 | 10 |  Romain Grosjean |  Lotus-Renault | 1.38,058 | 1.37,338 | 1.36,658 | 6 |
| 8 | 8 |  Nico Rosberg |  Mercedes | 1.37,696 | 1.36,996 | 1.36,664 | 7 |
| 9 | 5 |  Fernando Alonso |  Ferrari | 1.38,151 | 1.37,379 | 1.37,566 | 8 |
| 10 | 15 |  Sergio Pérez |  Sauber-Ferrari | 1.37,933 | 1.37,477 | 1.37,698 | 9 |
| 11 | 18 |  Pastor Maldonado |  Williams-Renault | 1.37,789 | 1.37,589 |  | 11 |
| 12 | 6 |  Felipe Massa |  Ferrari | 1.38,381 | 1.37,731 |  | 12 |
| 13 | 19 |  Bruno Senna |  Williams-Renault | 1.38,437 | 1.37,841 |  | 13 |
| 14 | 11 |  Paul di Resta |  Force India-Mercedes | 1.38,325 | 1.37,877 |  | 14 |
| 15 | 16 |  Daniel Ricciardo |  Toro Rosso-Ferrari | 1.38,419 | 1.37,883 |  | 15 |
| 16 | 12 |  Nico Hülkenberg |  Force India-Mercedes | 1.38,303 | 1.37,890 |  | 16 |
| 17 | 14 |  Kamui Kobayashi |  Sauber-Ferrari | 1.38,372 | 1.38,069 |  | 17 |
| 18 | 17 |  Jean-Éric Vergne |  Toro Rosso-Ferrari | 1.39,077 |  |  | 18 |
| 19 | 20 |  Heikki Kovalainen |  Caterham-Renault | 1.39,306 |  |  | 24 |
| 20 | 21 |  Vitali Petrov |  Caterham-Renault | 1.39,567 |  |  | 19 |
| 21 | 24 |  Timo Glock |  Marussia-Cosworth | 1.40,903 |  |  | 20 |
| 22 | 25 |  Charles Pic |  Marussia-Cosworth | 1.41,250 |  |  | 21 |
| 23 | 22 |  Pedro de la Rosa |  HRT-Cosworth | 1.42,914 |  |  | 22 |
| 24 | 23 |  Narain Karthikeyan |  HRT-Cosworth | 1.43,655 |  |  | 23 |
107% aika: 1.43,974
Lähteet:
Kimi Räikkösen sijoitusta pudotettiin viidellä lähtöruudulla vaihdelaatikon vaihtamisen takia.
Heikki Kovalaisen sijoitusta pudotettiin viidellä lähtöruudulla, koska edellisessä kilpailussa hän ohitti kilpailijoita turva-auton ollessa radalla.
Kilpailu

Hamilton piti startissa kärkipaikkansa, mutta sade yltyi voimalliseksi. Kaikki kuljettajat Narain Karthikeyania lukuun ottamatta joutuivat tekemään varikkostopin ja vaihtamaan välikelin renkaat sadekelin renkaiksi. Karthikeyan oli lähtenyt kilpailuun sadekelin renkailla ja onnistui tämän ansiosta nousemaan kymmenenneksi. Toinen olosuhteiden muuttumisesta hyötynyt kuljettaja oli Sergio Pérez, joka teki varikkostopin heti onnistuen nousemaan kolmanneksi. Kierroksella seitsemän turva-auto tuotiin radalle olosuhteiden vaikeuduttua. Kahta kierrosta myöhemmin kilpaileminen kävi mahdottomaksi sään vuoksi, mikä johti kilpailun keskeyttämiseen punaisin lipuin. Kilpailua jatkettiin tuntia myöhemmin turva-auton perässä olosuhteiden kohennuttua. Button pilasi kilpailunsa ajamalla Karthikeyanin perään joutuen tekemään ylimääräisen varikkokäynnin.
Kilpailun voittoon ajoi yllättäen Alonso. Toisen sijan nappasi Sergio Pérez ja kolmannen Lewis Hamilton.
Kilpailu > Tulokset

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Fernando Alonso | Ferrari | 56 | 2.44.51,812 | 8 | 25 |
| 2 | 15 |  Sergio Pérez | Sauber-Ferrari | 56 | +2,263 | 9 | 18 |
| 3 | 4 |  Lewis Hamilton | McLaren-Mercedes | 56 | +14,591 | 1 | 15 |
| 4 | 2 |  Mark Webber | Red Bull Racing-Renault | 56 | +17,688 | 4 | 12 |
| 5 | 9 |  Kimi Räikkönen | Lotus-Renault | 56 | +29,456 | 10 | 10 |
| 6 | 19 |  Bruno Senna | Williams-Renault | 56 | +37,667 | 14 | 8 |
| 7 | 11 |  Paul di Resta | Force India-Mercedes | 56 | +44,412 | 14 | 6 |
| 8 | 17 |  Jean-Éric Vergne | Toro Rosso-Ferrari | 56 | +46,985 | 18 | 4 |
| 9 | 12 |  Nico Hülkenberg | Force India-Mercedes | 56 | +47,892 | 16 | 2 |
| 10 | 7 |  Michael Schumacher | Mercedes | 56 | +49,996 | 3 | 1 |
| 11 | 1 |  Sebastian Vettel | Red Bull Racing-Renault | 56 | +75,527 | 5 |  |
| 12 | 16 |  Daniel Ricciardo | Toro Rosso-Ferrari | 56 | +76,828 | 15 |  |
| 13 | 8 |  Nico Rosberg | Mercedes | 56 | +78,593 | 7 |  |
| 14 | 3 |  Jenson Button | McLaren-Mercedes | 56 | +79,719 | 2 |  |
| 15 | 6 |  Felipe Massa | Ferrari | 56 | +97,319 | 12 |  |
| 16 | 21 |  Vitali Petrov | Caterham-Renault | 55 | +1 kierros | 19 |  |
| 17 | 24 |  Timo Glock | Marussia-Cosworth | 55 | +1 kierros | 20 |  |
| 18 | 20 |  Heikki Kovalainen | Caterham-Renault | 55 | +1 kierros | 24 |  |
| 19 | 18 |  Pastor Maldonado | Williams-Renault | 54 | Moottori | 11 |  |
| 20 | 25 |  Charles Pic | Marussia-Cosworth | 54 | +2 kierrosta | 21 |  |
| 21 | 22 |  Pedro de la Rosa | HRT-Cosworth | 54 | +2 kierrosta | 22 |  |
| 22 | 23 |  Narain Karthikeyan | HRT-Cosworth | 54 | +2 kierrosta | 23 |  |
| Kesk. | 14 |  Kamui Kobayashi | Sauber-Ferrari | 46 | Jarrut | 17 |  |
| Kesk. | 10 |  Romain Grosjean | Lotus-Renault | 3 | Ulosajo | 6 |  |
Lähde:
Narain Karthikeyan sai 20 sekunnin aikarangaistuksen kolaroinnista Sebastian Vettelin kanssa.
Kilpailu > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 4 |  Lewis Hamilton | McLaren-Mercedes | 1–13 |
| 15 |  Sergio Pérez | Sauber-Ferrari | 14–15, 40–41 |
| 5 |  Fernando Alonso | Ferrari | 16–39, 42–56 |
Muuta

Sergio Pérezin ensimmäinen palkintosija ja johtokierros.
Bruno Sennan paras sijoitus (6. sija)
Aiheesta muualla

Kuvia tai muita tiedostoja aiheesta Malesian Grand Prix 2012 Wikimedia Commonsissa
Osakilpailut Formula 1 -kaudella 2012
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Eurooppa |  Britannia |  Saksa |
|  Unkari |  Belgia |  Italia |  Singapore |  Japani |  Korea |  Abu Dhabi |  Intia |  Yhdysvallat |  Brasilia |
Formula 1 -luokan Malesian Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
Radat: Sepang International Circuit (1999–2017)
Alonso ja Pérez.